text: نئیدہلی۔04فروری؛نائب صدر جمہوریہ جناب ایم وینکیا نائیڈو نے کہا کہ ہندوستان کے ہر شہری کو ملک کی بہبود میں حصہ لینا چاہیے اور ملک میں اسی وقت خوشی حاصل ہوگی جب خواتین، نوجوان اور کسان اپنی خدمات پیش کریں گے۔ انہوں نے یہ بات آج آندھرا پردیش کے اتکور میں عالمی یوم سرطان کے موقع پر صحت کیمپ کا افتتاح اور سورن بھارت ٹرسٹ کی دوسری سالگرہ کے موقعے پر منعقدہ تقریب سے خطاب کرتے ہوئے کہی۔ اس موقع پر سپریم کورٹ کے جج جسٹس ایل ناگیشور راؤ ، آندھرا پردیش قانون ساز اسمبلی کے اسپیکر ڈاکٹر کوڈیلا شیو پرساد، آندھرا پردیش کے صحت اور طبی تعلیم کے وزیر ڈاکٹر کامنین شری نواس، فلم ہیرو شری وینکٹیش اور دیگر اہم شخصیات موجود تھیں۔